Ixef wis sin: Tasuqilt n wungal n Karim Akouche  Ldi mliḥ allen-im, tefkeḍ-d tameẓẓuɣt, a Gudya. Siked yerna ḥesses. Yal tawalit i am-idyezzin tuklal ad tt-tcekreḍ. Yal imesli ara tesleḍ yuklal izli i icebḥen. Lmed ad tegruḍ ddunit, ili-kemm d tawennaft. Ur qqar ara ssneɣ kullec, acku win yeqqaren nekk d amusnaw issebɛad kullec ɣef yiman-is. Tudert d tamusni n yal ass… Ama teṭṭseḍ ama tukiḍ, argu! Selḥu targit-im arma d taggara. Win i yettargun yesɛa tizwirt ɣezzifen ɣef wiyaḍ. Ddunit d wudrigen-is d ayla-s…  Anect-agi iwɛer-iyi ciṭuḥ…